|  |  |
| --- | --- |
|  | **EVALUARE**  **”DO NO SIGNIFICANT HARM”**  **Programul Regional SUD-VEST Oltenia**  **2021-2027** |

Acest document are drept scop realizarea analizei conform metodologiei recomandate pentru respectarea principiului ”Do Not Significant Harm” în cadrul PR Sud-Vest Oltenia 2021-2027, în concordanță cu articolul 9 – Principii orizontale – din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (RDC), conform căruia obiectivele fondurilor trebuie să țină seama de principiul de „a nu prejudicia în mod semnificativ”.

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia) , care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ ***atenuarea schimbărilor climatice***în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ ***adaptarea la schimbările climatice***în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ ***utilizarea durabilă și protejarea resurselor de apă și a celor marine*** în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ ***economia circulară***, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ ***prevenirea și controlul poluării***în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ ***protecția și refacerea biodiversității și a ecosistemelor***în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Evaluarea efectelor asupra celor șase obiective de mediu menționate mai sus a avut la bază listele de verificare și exemplele privind modul de punere în aplicare a evaluării conform principiului DNSH cuprinse în Ghidul oferit de COM în luna februarie 2021.

Obiectivul general al Programului Regional Sud-Vest Oltenia 2021 – 2027 (PRSVO) vizează *stimularea dezvoltării durabile și echilibrate în regiunea Sud-Vest Oltenia, care să conducă la îmbunătățirea calității vieții comunităților locale prin sprijinirea capacității de inovare și digitalizare a administrație publice locale și economice regionale, dezvoltarea sustenabilă a infrastructurii și a serviciilor și valorificarea potențialului cultural și turistic al regiunii*.

Schimbările climatice și degradarea mediului reprezintă două dintre cele mai grave amenințări ale lumii, iar Agenda 2030 pentru dezvoltarea durabilă promovează echilibrul între cele trei dimensiuni ale dezvoltării durabile – economică, socială şi de mediu.

Agenda 2030 este corelată cu Pactul Verde european (European Green Deal) care definește strategia de dezvoltare a UE spre a deveni primul continent neutru din punct de vedere climatic până în 2050.

Astfel, Pactul Verde European transformă provocările climatice și de mediu în oportunități, prin demersul de reducere a emisiilor nete de gaze cu efect de seră la zero până în 2050, prin reducerea poluării și restaurarea biodiversității.

Potrivit Ghidului oferit de COM în luna februarie 2021 și Regulamentului privind taxonomia, evaluarea pe principiul DNSH trebuie efectuată la nivelul fiecărei măsuri propuse în plan.

Astfel, pentru PR SV Oltenia 2021-2027 evaluarea pe principiul de „a nu prejudicia în mod semnificativ” se realizează la nivelul acțiunilor indicative pentru fiecare obiectiv specific selectat.

Acțiunile indicative au rezultat ca urmare a selectării codurilor de intervenție din Anexa 1 a RDC.

**Verificare respectare principiu DNSH în cadrul operațiunilor vizând îmbunătățirea competitivității și a inovării în microîntreprinderi**

**Prioritatea 1 - Competitivitate prin inovare și întreprinderi dinamice**

### O.S. a(iii) - Intensificarea creșterii durabile și a competitivității IMM-urilor și crearea de locuri de muncă în cadrul IMM-urilor, inclusiv prin investiții productive

**Acțiunea indicativă propusă** în cadrul prezentului apel de proiecte este **Acțiunea *Îmbunătățirea competitivității și a inovării în microîntreprinderi prin apeluri dedicate***

**Descrierea măsurii**: Această acțiune indicativă a rezultat din selectarea codurilor de intervenție **021** - Dezvoltarea comercială și internaționalizarea IMM-urilor, inclusiv investiții productive și **040**-Eficiență energetică și proiecte demonstrative în IMM-uri sau în întreprinderi mari și măsuri de sprijin care respectă criteriile de eficiență energetică. Vor fi finanțate următoarele tipuri de investiții:

* *investiții în active corporale (lucrări de construire, extindere, modernizare a spațiilor de producție/ prestare de servicii; achiziționarea de echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe);*
* *investiții în active necorporale (exclusiv legate de funcționarea mijloacelor fixe, care se achiziționează în vederea desfășurării activității finanțate): brevete, licențe, mărci comerciale, programe informatice, alte drepturi și active similare, inclusiv elemente care conduc la digitalizarea exclusiv a activității legată de codul CAEN pentru care se solicită finanțare;*
* *activități de construcție, modernizare sau extindere a spațiilor de producție sau servicii, specifice IMM-urilor beneficiare, care pot contribui la îmbunătățirea și creșterea capacităților de dezvoltare a produselor și a serviciilor;*
* *achiziționarea de instalații/ echipamente specifice în scopul obținerii unei economii de energie, precum și sisteme care utilizează surse regenerabile, alternative de energie strict pentru eficientizarea activităților pentru care a solicitat finanțare;*
* *achiziționarea de instalații/echipamente specifice pentru activități în domeniul economiei circulare, de exemplu, reciclarea materialelor deja disponibile în piață sub formă de deșeuri și extinderea activității de reciclare; investiții în eficientizarea eco-designului de produse, astfel încât durata de viață a acestora să fie extinsă, gradul de reparabilitate să crească, iar reciclarea materialelor componente să fie posibilă ușor și cu randamente sporite; etc).*

Intervențiile urmăresc realizarea de investiții în îmbunătățirea tehnologiilor, cu accent pe reducerea consumului de resurse și a impactului asupra mediului. Investițiile în active trebuie să fie însoțite de investiții în capital uman (formare, practici organizaționale, mediu de lucru, accesibilizare etc.) și/sau îmbunătățiri în ceea ce privește practicile de management

Potrivit RDC – Anexa 1, codul de intervenție 021 contribuie în proporție de 0% la obiectivul privind schimbările climatice, în timp ce codul 040 are o contribuție de 100% la obiectivul privind schimbările climatice.

A fost parcursă procedura de evaluare adecvată pentru POR Sud-Vest Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra ariilor naturale protejate. Pentru POR Sud-Vest Oltenia 2021-2027 s-a finalizat în momentul de față, procedura de evaluare strategică de mediu, în conformitate cu Directiva SEA și HG 1076/ 2004, urmând emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a identifica pe cale care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice | X |  |  |
| Adaptarea la schimbările climatice | X |  |  |
| Utilizarea durabilă și protejarea resurselor de apă și a celor marine |  | X | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Dacă va fi cazul, alimentarea cu apă potabilă se va asigura din rețeaua publică de alimentare cu apă, iar apa uzată menajeră va fi colectată în rețeaua publică de canalizare.  Investițiile nu au impact direct asupra protecției resurselor de apă și marine, nepresupunând utilizarea acestor resurse și nici acțiuni cu impact asupra acestor resurse. |
| Economia circulară, inclusiv prevenirea generării de deșeuri și reciclarea acestora | X |  |  |
| Prevenirea și controlul poluării aerului, apei sau solului |  | X | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Operatorii care efectuează lucrările au obligația de a se asigura că atât componentele cât și materialele de construcție utilizate la renovarea clădirilor nu conțin azbest și nici substanțe care prezintă motive de îngrijorare deosebită, astfel cum au fost identificate pe baza listei substanțelor supuse autorizării prevăzute în anexa XIV la Regulamentul (CE) nr. 1907/2006.  Operatorii care efectuează lucrările trebuie să se asigure că atât componentele cât și materialele de construcție utilizate în renovarea clădirilor, care pot intra în contact cu ocupanții, emit mai puțin de 0,06 mg de formaldehidă pe m3 de material sau componentă și mai puțin de 0,001 mg de compuși organici volatili cancerigeni din categoriile 1A și 1B pe m3 de material sau componentă, în urma testării, în conformitate cu CEN/TS 16516 și ISO 16000-3 sau cu alte condiții de testare standardizate și metode de determinare comparabile.  Se vor lua măsuri pentru reducerea zgomotului, a prafului și a emisiilor poluante în timpul lucrărilor de construcție și reabilitare/renovare (umezirea suprafețelor care pot genera praf, reducerea vitezei vehiculelor, utilizarea unor utilaje eficiente și fiabile cu nivel redus de emisii). |
| Protecția și refacerea biodiversității și a ecosistemelor |  | X | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Investițiile în microîntreprinderi și IMM-uri, nu prezintă potențial impact negativ asupra speciilor și habitatelor prezente în siturile Natura 2000, Patrimoniul UNESCO sau alte zone protejate, în conformitate cu O.U.G nr. 57/2007 (cu modificările și completările ulterioare), care compatibilizează legislația națională cu cea a Uniunii Europene în domeniul protecției naturii ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice. |

**Partea 2 – Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond** |
| --- | --- | --- |
| *Atenuarea schimbărilor climatice*:  - Se preconizează că măsura va genera emisii semnificative de GES? | X | În anul 2017, în regiune predominau microîntreprinderile cu 0-9 salariați, deținând o pondere de 7,12% din total microîntreprinderi la nivel național. Comparativ cu anul 2016, se observă o creștere de 5,25% a numărului de microîntreprinderi în anul 2017. Urmează întreprinderile mici (10-49 salariați) care au o pondere de 6,94% din total categorie pe țară, iar ca evoluție se observă un trend crescător în perioada analizată. Întreprinderile mijlocii (50-249 salariați) reprezintă 5,57% din total național și înregistrează o evoluție descrescătoare în anul 2017 (-6%), comparativ cu anul 2016. Cea mai mică pondere în regiune o are categoria întreprinderilor mari (250 angajați și peste), care reprezentau 4,47% din total național, iar evoluția prezintă tendințe de scădere a numărului de întreprinderi.  În anul 2019, la nivelul Regiunii SV Oltenia activau 42475 unități (o creștere de 4,5% față de 2018), din care 38589 în categoria microîntreprinderilor, 3321 în categoria întreprinderilor mici, 475 în categoria întreprinderilor mijlocii și 90 în categoria întreprinderilor mari. Regiunea Sud-Vest Oltenia este pe ultimul loc la numărul de înmatriculări.  Astfel, investițiile din cadrul acestei acțiuni indicative au în vedere sprijinirea microîntreprinderilor și a IMM-urilor, prin:   * *investiții în active corporale (lucrări de construire, extindere, modernizare a spațiilor de producție/ prestare de servicii; achiziționarea de echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe);* * *investiții în active necorporale (exclusiv legate de funcționarea mijloacelor fixe, care se achiziționează în vederea desfășurării activității finanțate): brevete, licențe, mărci comerciale, programe informatice, alte drepturi și active similare, inclusiv elemente care conduc la digitalizarea exclusiv a activității legată de codul CAEN pentru care se solicită finanțare;* * *activități de construcție, modernizare sau extindere a spațiilor de producție sau servicii, specifice IMM-urilor beneficiare, care pot contribui la îmbunătățirea și creșterea capacităților de dezvoltare a produselor și a serviciilor;* * *achiziționarea de instalații/ echipamente specifice în scopul obținerii unei economii de energie, precum și sisteme care utilizează surse regenerabile, alternative de energie strict pentru eficientizarea activităților pentru care a solicitat finanțare;* * *achiziționarea de instalații/echipamente specifice pentru activități în domeniul economiei circulare, de exemplu, reciclarea materialelor deja disponibile în piață sub formă de deșeuri și extinderea activității de reciclare; investiții în eficientizarea eco-designului de produse, astfel încât durata de viață a acestora să fie extinsă, gradul de reparabilitate să crească, iar reciclarea materialelor componente să fie posibilă ușor și cu randamente sporite; etc).*.   În ceea ce privește efectele directe, se va avea în vedere ca investițiile să se bazeze pe utilizarea de materiale și practici care să nu conducă la o creștere semnificativă de poluanți în aer.  În ceea ce privește efectele indirecte care să genereze emisii suplimentare de GES, pentru clădirile construite se va urmări ca obiectiv și asigurarea eficienței energetice ridicate (conceptul de clădire NZEB – consum de energie aproape egal cu zero), pe lângă respectarea standardelor în domeniu. Astfel, se va asigura respectarea Directivei (UE) 2018/844 a Parlamentului European și a Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiența energetică, precum și a Legii nr. 101/2020 pentru modificarea și completarea Legii nr. 372/2005 privind performanța energetică a clădirilor.  Echipamentele vor îndeplini cerințele legate de energie stabilite în conformitate cu Directiva 2009/125/CE inclusiv pentru servere și stocare de date, sau computere și servere de calculatoare sau afișaje electronice.  Investițiile vor fi realizate având în vedere cele mai bune practici cu privire la eficiența energetică a echipamentelor utilizate și managementul energiei. |
| *Adaptarea la schimbările climatice*:  - Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor? | X | Întrucât activitatea privind investițiile în microîntreprinderi și IMM-uri va fi realizată în localități amplasate în diferite zone ale regiunii, ce au diferite vulnerabilități din punct de vedere a condițiilor de mediu/climatice (inundații, ploi torențiale, valuri de căldură etc.), proiecțiile acestor vulnerabilități pe durata de viață a investițiilor vor fi avute în vedere în faza de proiectare, cu impact asupra soluțiilor tehnice selectate.  Totodată, vor fi evaluate și riscurile legate de inundații, eroziune pluvială, alunecări de teren și în cazul în care sunt identificate probleme de adaptare, în special în ceea ce înseamnă amplasarea infrastructurii în zone inundabile sau în zone cu risc de alunecări de teren, vor fi puse în aplicare soluții specifice de adaptare.  De asemenea, se va urmări că soluțiile de adaptare să nu afecteze în mod negativ eforturile de adaptare sau nivelul de reziliență la riscurile fizice legate de climă a altor persoane, a naturii, a activelor și a altor activități economice și să fie în concordanță cu eforturile de adaptare la nivel local. |
| *Tranziția către o economie circulară, inclusiv prevenirea generării de deșeuri și reciclarea acestora*:  - Se preconizează că măsura:   1. va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau 2. va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau 3. va cauza prejudicii semnificative și pe termen lung mediului în ceea ce privește economia circulară? | x | Acțiunea propusă nu duce la creșterea semnificativă a generării, incinerării sau eliminării deșeurilor.  Gestionarea potențialelor deșeuri rezultate în urma investițiilor în microîntreprinderi și IMM-uri, va respecta obiectivele de reducere a cantităților de deșeuri generate şi de maximizare a reutilizării şi reciclării, în linie cu obiectivele Planului Național de Gestionare a Deșeurilor aprobat prin HG nr. 942/20.12.2017 și cu articolul 28 din Directiva 2008/98/CE, modificată prin Directiva (UE) 2018/851.  Pentru activitățile care implică lucrări de construire, pe perioada executării acestora, constructorii se vor asigura că o parte din deșeurile nepericuloase rezultate din construcții și demolări vor fi sortate pentru a facilita reutilizarea și reciclarea.  De asemenea, constructorii se vor asigura că o parte din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș, altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, transpusă în HG nr. 856/2002, cu modificările și completările ulterioare) și generate pe șantier va fi pregătită pentru reutilizare, reciclare și alte operațiuni de valorificare materială, inclusiv operațiuni de umplere care utilizează deșeuri pentru a înlocui alte materiale.  Pentru etapa de operare, nu se estimează că activităţile vor conduce la o creștere semnificativă în ceea ce privește generarea, incinerarea sau eliminarea deșeurilor, precum și nici în ceea ce privește utilizarea durabilă a resurselor naturale și economia circulară.  În cazul achiziționări de echipamente, acestea vor respecta prevederile legale în vigoare, inclusiv standardele europene cu privire la producerea acestora (cele legate de mediu) și cerințele de eficiență a materialelor stabilite în conformitate cu Directiva 2009/125/CE. La finalul duratei de funcționare, echipamentul va fi supus activităților de pregătire pentru reutilizare, recuperare sau reciclare sau tratamentului adecvat, conform Anexei VII la Directiva 2012/19/UE. |

### O.S. a(iv) - Dezvoltarea competențelor pentru specializare inteligentă, tranziție industrială și antreprenoriat

Aceste acțiuni indicative au rezultat din selectarea codului de intervenție 023 - Dezvoltarea competențelor pentru specializare inteligentă, tranziție industrială, antreprenoriat și adaptabilitatea întreprinderilor la schimbare.

**Acțiunile indicative propuse** în cadrul prezentului apel de proiecte sunt:

* Dezvoltarea de competente profesionale în ceea ce privește adoptarea tehnologiilor avansate în domeniile de specializare inteligentă, tranziție industriala;
* Instruire specifică pentru angajații implicați direct în proiectele cu componentă de investiții finanțate prin OS a i și OS a iii;
* Dezvoltarea de abilităţi şi competenţe tehnice legate de tranziția industrială/RIS 3, managementul inovării.

Potrivit RDC – Anexa 1, acest cod de intervenție contribuie în proporție de 0% la obiectivul privind schimbările climatice.

Această acțiune presupune organizarea de întâlniri de lucru și sesiuni specifice de instruire pe domenii de interes în implementarea fondurilor, organizarea de schimburi de experiență și bune practici, organizarea de sesiuni specifice de instruire în scopul îmbunătățirii cunoștințelor și a competențelor acestora (conferințe, mese rotunde, seminarii, ateliere etc). Astfel, prin natura sa, această acțiune nu presupune o evaluare de fond pentru niciunul din cele 6 obiective de mediu.

A fost parcursă procedura de evaluare adecvată pentru POR Sud-Vest Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra ariilor naturale protejate. Pentru POR Sud-Vest Oltenia 2021-2027 s-a finalizat în momentul de față, procedura de evaluare strategică de mediu, în conformitate cu Directiva SEA și HG 1076/ 2004, urmând emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a identifica pe cele care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice |  | X | Acțiunea nu are impact asupra obiectivului de atenuare a schimbărilor climatice. |
| Adaptarea la schimbările climatice |  | X | Acțiunea nu are impact asupra obiectivului de adaptare la schimbărilor climatice. |
| Utilizarea durabilă și protejarea resurselor de apă și a celor marine |  | X | Acțiunea nu are impact și nu este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.  Acțiunea indicativa are în vedere următoarele măsuri:   * Dezvoltarea de competente profesionale în ceea ce privește adoptarea tehnologiilor avansate în domeniile de specializare inteligenta, tranziție industriala; * Instruire specifică pentru angajații implicați direct în proiectele cu componentă de investiții finanțate prin OS a i și OS a iii; * Dezvoltarea de abilităţi şi competenţe tehnice legate de tranziția industriala/RIS 3, managementul inovării. |
| Economia circulară, inclusiv prevenirea generării de deșeuri și reciclarea acestora |  | X | Acțiunea nu are impact și nu duce la ineficiențe în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului. |
| Prevenirea și controlul poluării aerului, apei sau solului |  | X | Acțiunea propusă nu duce la creșterea emisiilor de poluanți în aer, apă sau sol. |
| Protecția și refacerea biodiversității și a ecosistemelor |  | X | Acțiunea propusă nu este nocivă pentru condiția bună și reziliența ecosistemelor sau nocivă pentru stadiul de conservare a habitatelor și a speciilor. |

Pentru operațiunile selectate, **în faza de evaluare**, un evaluator independent va verifica dacă proiectele propuse includ măsuri de atenuare/ măsuri compensatorii care pot preveni, reduce și compensa cât mai mult posibil orice efecte negative semnificative asupra mediului și dacă prin documentația depusă se demonstrează conformitatea cu principiului DNSH.

**Masuri pentru atenuarea impactului asupra obiectivelor de mediu**

| **Obiectiv de mediu** | **Măsuri minime obligatorii de atenuare/reducere a riscului identificat** |
| --- | --- |
| Atenuarea schimbărilor climatice | În **etapa de construcție** a proiectului de investiții, emisiile de GES provin din schimbările în utilizarea terenului (de exemplu, prin curățarea terenului și pierderea de copaci, perturbarea solului), din utilizare combustibilului, a energiei electrice necesare realizării construcției, din deplasarea lucrătorilor din construcții la șantier și transportul materialelor de construcție și al deșeurilor.  Se vor avea in vedere:   * Utilizarea de materiale de construcții eficiente din punct de vedere ecologic; * Utilizarea de materiale izolante cu eficiență energetică ridicată care poate reduce consumul de energie necesar pentru încălzirea sau răcirea clădirii și implicit, emisiile de gaze cu efect de seră * Utilizarea de sisteme de iluminat alimentate din surse regenerabile de energie; * Respectarea Directivei (UE) 2018/844 a Parlamentului European și a Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiența energetică, precum și a Legii nr. 101/2020 pentru modificarea și completarea Legii nr. 372/2005 privind performanța energetică a clădirilor; * Echipamentele vor îndeplini cerințele legate de energie stabilite în conformitate cu Directiva 2009/125/CE inclusiv pentru servere și stocare de date, sau computere și servere de calculatoare sau afișaje electronice. * Echipamentele achiziționate vor fi din clasă energetică superioară, și vor fi prevăzute cu senzori și sisteme de reducere a consumului de energie și carburant, acolo unde este posibil. * Investițiile vor fi realizate având în vedere cele mai bune practici cu privire la eficiența energetică a echipamentelor utilizate și managementul energiei.   Aceste măsuri vor fi corelate cu rezultatele analizei privind imunizarea la schimbările climatice. |
| Adaptarea la schimbările climatice | Se vor avea in vedere:   * Proiectarea unor soluții constructive care să țină cont de specificul zonelor inundabile, precum și de factorii climatici specifici zonelor cu alunecări frecvente de teren * Planul de afaceri/studiul de fezabilitate include o evaluare a riscurilor legate de inundații, eroziune pluvială, alunecări de teren * Proiectul prevede măsuri constructive de adaptare pentru infrastructurile amplasate în zone inundabile sau în zone cu risc de alunecări de teren * Se va evalua dacă este propusă utilizarea de materiale și tehnici de construcție care să îmbunătățească rezistența clădirii în fața dezastrelor naturale; * Instalarea de sisteme de ventilație eficiente care să mențină o temperatură constantă în clădire (de ex. sisteme de ventilație cu recuperare de căldură pentru a menține temperatura interioară confortabilă în timpul iernii și a reduce necesitatea de încălzire);   Aceste măsuri vor fi corelate cu rezultatele analizei privind imunizarea la schimbările climatice. |
| Tranziția către o economie circulară, inclusiv prevenirea generării de deșeuri și reciclarea acestora | Se vor avea în vedere:   * Utilizarea de materiale durabile care să crească longevitatea clădirii și să reducă necesitatea de intervenții de reabilitare în viitor. * În timpul intervențiilor care implică lucrări de construcții pot rezulta volume importante de deșeuri specifice domeniului construcțiilor. Aceste deșeuri ar trebui să fie gestionate corespunzător prin reciclare sau eliminare în conformitate cu legislația în vigoare. Executantul lucrării va încheia contracte cu societăți autorizate ce vor asigura eliminarea/ valorificarea tuturor tipurilor de deșeuri generate. Toate deșeurile generate în urma proiectelor de investiții, în toate etapele acestuia, vor fi depozitate temporar doar pe suprafețe special amenajate în acest sens. * Se vor face raportări ale cantității de deșeuri generate atât în perioada de execuție cât și în cea de exploatare. * Executantul lucrării va semna un contract cu un operator pentru reciclarea deșeurilor rezultate din investițiile care implică realizarea de lucrări de construcții supuse autorizării, ca măsură de atenuare a criteriului economiei circulare aferent DNSH; * În cazul achiziției de echipamente noi solicitantul este obligat să semneze un contract cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din înlocuirea echipamentelor. * Executantul își va asuma faptul că 70 % (în greutate) din deșeurile nepericuloase provenite din activități de construcție și demolări și generate pe șantier sunt pregătite pentru reutilizare, reciclare și alte operațiuni de valorificare. * Executantul/Furnizorul își va asuma faptul că deșeurile de echipamente electrice și electronice, de exemplu echipamente informatice și de telecomunicații de dimensiuni mici (nicio dimensiune externă mai mare de 50 cm), sunt gestionate în conformitate cu Directiva 2012/19/UE a Parlamentului European şi a Consiliului din 4 iulie 2012 privind deșeurile de echipamente electrice şi electronice (DEEE), transpusă în legislația națională prin OUG 5/2015 privind deșeurile de echipamente electrice şi electronice. * Deșeurile rezultate din activitățile de operare/întreținere vor fi gestionate similar cu deșeurile generate în perioada de construcție. Se vor încheia contracte cu societăți autorizate care vor asigura eliminarea/valorificarea tuturor tipurilor de deșeuri generate în etapa de operare/întreținere a investiției. |

In etapa de **evaluare tehnica si financiara**, verificarea respectării aspectelor descrise mai sus se va face folosind următoarele criterii:

| Nr. | Criteriu evaluare | Da/Nu | Aspecte verificate |
| --- | --- | --- | --- |
| 1 | Au fost prevăzute măsuri privind atenuarea emisiilor GES, cu respectarea legislației in vigoare? (detaliere măsuri) |  | Prin proiect se are în vedere instalarea unor sisteme alternative de producere a energiei: surse regenerabile de energie, în scopul reducerii consumurilor energetice din surse convenționale şi a emisiilor de gaze cu efect de seră?  Echipamentele achiziționate prezintă documente din care rezultă încadrarea într-o clasă energetică superioară, consumuri reduse de carburant și resurse neregenerabile?  Prin proiect au fost achiziționate sisteme de monitorizare și optimizare a consumurilor energetice?  Proiectul prevede măsuri de instruire a angajaților cu privire la utilizarea rațională a resurselor convenționale?  În cazul clădirilor nou construite, acestea respectă normele NZEB? |
| 2 | Au fost prevăzute măsuri de adaptare la schimbările climatice a infrastructurii vizate, cu respectarea legislației in vigoare? (detaliere măsuri) |  | Soluțiile tehnice constructive țin cont de specificul și gradul de vulnerabilitate a zonei față de fenomenele climatice specifice, în special față de inundații, secetă și alunecări de teren?  Prin proiect se asigură un nivel ridicat de etanșeitate la aer a clădirilor construite, prin aplicarea de tehnologii adecvate de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii și montarea corespunzătoare a tâmplăriei termoizolante?  Sunt prevăzute sisteme dimensionate corespunzător pentru colectarea și deversarea apelor pluviale, în cazul proiectelor prevăzute în zone inundabile? |
| 3 | Au fost prevăzute măsuri de limitare a generării deșeurilor, precum și soluțiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare? (detaliere măsuri) |  | Prin proiect se are în vedere ca 70 % (în greutate) din deșeurile nepericuloase provenite din activități de construcție și demolări și generate pe șantier să fie pregătite pentru reutilizare, reciclare și alte operațiuni de valorificare?  Prin proiect se asigură, în toate etapele, o gestiune corespunzătoare a deșeurilor conform Legii nr. 211/2011 privind regimul deșeurilor, cu modificările şi completările ulterioare, HG nr. 856/2002 (Directiva 2008/98/CE privind deșeurile și de abrogare a anumitor directive) şi respectiv Legea nr. 249/2015 privind modalitatea de gestionare a ambalajelor şi a deșeurilor de ambalaje, cu modificările şi completările ulterioare?  Prin proiect se prevede solicitarea acordului scris la furnizorului echipamentelor electrice și electronice privind preluarea acestora la finalul ciclului de viață al produselor?  Se vor întocmi raportări periodice cu privire la cantitățile de deșeuri din construcții rezultate în etapa de execuție a construcțiilor / lucrărilor de intervenții, respectiv cu privire la cantitățile de DEEE rezultate în etapa de exploatare a investiției? |